

ที่ มท ๐๘16.3/ว กรมส่งเสริมการปกครองท้องถิ่น

 ถนนนครราชสีมา กทม. ๑๐๓๐๐

 สิงหาคม 2564

เรื่อง แนวปฏิบัติการจัดการเรียนการสอนและการวัดและประเมินผลให้มีความยืดหยุ่น ในช่วงสถานการณ์
 การแพร่ระบาดของโรคติดเชื้อไวรัสโคโรนา 2019 (COVID - 19)

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือสำนักงานคณะกรรมการการศึกษาขั้นพื้นฐาน ที่ ศธ 04010/ว 1666

 ลงวันที่ 10 สิงหาคม 2564 จำนวน 1 ฉบับ

 ด้วยสถานการณ์การแพร่ระบาดของโรคติดเชื้อไวรัสโคโรนา 2019 (COVID - 19) ส่งผลให้สถานศึกษาในหลายพื้นที่ไม่สามารถจัดการเรียนการสอนได้ตามปกติ (On – Site) จำเป็นต้องปรับรูปแบบ
การจัดการเรียนรู้เป็นแบบ On line, On Hand, On Demand และ On Air ส่งผลต่อคุณภาพการเรียนรู้ สุขภาพกาย และสุขภาพจิตของผู้เรียน รัฐมนตรีว่าการกระทรวงศึกษาธิการ (นางสาวตรีนุช เทียนทอง) จึงมีนโยบายลดภาระของครูและนักเรียน ในการนี้ เพื่อให้สถานศึกษาสามารถวางแผนการจัดการเรียนรู้ได้อย่างเหมาะสมกับสถานการณ์และบริบทของสถานศึกษา ครูมีเวลาจัดการเรียนการสอนและดูแลนักเรียน สามารถพัฒนานักเรียนได้บรรลุตามวัตถุประสงค์ของหลักสูตรฯ สำนักงานคณะกรรมการการศึกษาขั้นพื้นฐาน จึงได้จัดทำ
แนวปฏิบัติการจัดการเรียนการสอนและการวัดและประเมินผลให้มีความยืดหยุ่น ในช่วงสถานการณ์การแพร่ระบาด
ของโรคติดเชื้อไวรัสโคโรนา 2019 (COVID - 19)

 กรมส่งเสริมการปกครองท้องถิ่นพิจารณาแล้ว เพื่อให้การจัดการเรียนการสอนและการวัด
และประเมินผลของสถานศึกษาสังกัดองค์กรปกครองส่วนท้องถิ่นเป็นไปอย่างมีประสิทธิภาพและเป็น
แนวทางเดียวกัน ขอความร่วมมือจังหวัดแจ้งองค์กรปกครองส่วนท้องถิ่น เพื่อแจ้งให้สถานศึกษานำแนวปฏิบัติ
การจัดการเรียนการสอนดังกล่าว ไปใช้เป็นแนวทางปฏิบัติประกอบการจัดการศึกษาให้สอดคล้องกับบริบท
ของสถานศึกษาและสถานการณ์ต่อไป รายละเอียดตามสิ่งที่ส่งมาด้วย

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

รอง อสถ. .................................

ผอ.กศ. ....................................

ผอ.กง.สศ. ...............................

หน.ฝ.กศ. .................................

จนท. .......................................

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐๐๐ ต่อ ๕๓๑๓

โทรสาร ๐-๒๒๔๑-๙๐๒๑-๓ ต่อ 218

ร. อสถ...................................

ผอ.กศ....................................

ผอ.กง.สศ...............................

หน.ฝ.กศ................................

จนท.......................................